तहसील के लगभग 173 ग्रामों की आगजनी की सुरक्षा के लिए तैनात नगर परिषद गैरतगंज की एकमात्र फायर ब्रिगेड दो सप्ताह से अधिक समय पहले खराब हो गई थी जिसके सुधार कार्य के लिए नगर परिषद द्वारा भोपाल भेजा गया था । परन्तु अनदेखी के चलते दो सप्ताह निकल जाने के बाद भी फायर ब्रिगेड सुधरकर नहीं आ सकी। सुधार कार्य में अधिक समय लग जाने के कारण 25 किमी दूर से पास की तहसील से फायर ब्रिगेड मंगाना पड़ती है। कुछ दिनों में तहसील में हुई आगजनी की घटनाओं में बेगमगंज, सिलवानी से फायर ब्रिगेड को बुलाया गया। गनीमत रही कि आगजनी के मामले बड़े नहीं थे। जिसके चलते बाहरी तहसील से आई फायर ब्रिगेड ने आगजनी पर काबू पाया। वहीं गर्मी के मौसम को देखते हुए फायर ब्रिगेड के सुधार के काम में लापरवाही पूर्वक की जा रही देरी ने एक बार फिर प्रशासन की कार्यप्रणाली को शंका के घेरे में ले लिया है गौरतलब है कि फायर ब्रिगेड में तकनीकी खराबी का होना आज की बात नहीं।